ms ms en en id id id ms en ms en ms tr ms id ms ca en ms ms ms sl ms ms id id eu id et ms id id ms nds ms id id id id ms ms de ms ms ms id id ms ms nl id id id id ms ms id en ms ms ms ms id ms de id ms es ms id ms id ms id oc tr id ms id ms ms ms id id ms id ms ms fr fr de ms ms ms ms en ms id ms en
Portal Rasmi Kerajaan Negeri Sembilan - HARI KEBANGSAAN KE-65 DI NEGERI SEMBILAN DISAMBUT MERIAH
Soal Selidik Kepuasan Pelanggan Sistem e-Helpdesk V3.0  (KLIK DI SINI)
Soal Selidik Kajian Kepuasan Pelanggan PSUKNS Tahun 2022 (KLIK DI SINI)
Pekeliling Persekutuan dan Negeri
Polisi dan Garis Panduan Agensi
Muat Turun Borang Penjawat Awam
Struktur Pentadbiran Kerajaan Negeri
Undang Dan Tunku Besar Tampin
Pejabat Daerah & Tanah
Sistem Tempahan Kemudahan Sukan
Sistem Pengurusan Perkahwinan Islam
Laman Informasi Pingat Negeri Sembilan Darul Khusus
Dasar Perumahan Negeri Sembilan
Kesalahan Syariah Negeri Sembilan
Agensi Anti Dadah Kebangsaan
Alamat & Peta Lokasi
Aduan dan Maklum Balas
HARI KEBANGSAAN KE-65 DI NEGERI SEMBILAN DISAMBUT MERIAH
Seremban, 1 September 2022 (Korporat SUKNS) – Sambutan Hari Kebangsaan ke-65 peringkat Negeri Sembilan kembali meriah dengan kehadiran kira-kira 10,000 pengunjung selepas dua tahun tidak diadakan secara terbuka kerana penularan COVID-19.
Yang di-Pertuan Besar Negeri Sembilan, Tuanku Muhriz Tuanku Munawir dan Tunku Ampuan Besar Negeri Sembilan, Tuanku Aishah Rohani Tengku Besar Mahmud, berangkat mencemar duli pada Majlis Sambutan Hari Kebangsaan 2022 Peringkat Negeri Sembilan yang berlangsung di Padang Majlis Bandaraya Seremban.
Keberangkatan baginda berdua disambut oleh Menteri Besar Negeri Sembilan, Dato’ Seri Aminuddin Harun dan Setiausaha Kerajaan Negeri Sembilan, Dato’ Dr. Razali Ab Malik. Baginda tiba kira-kira pukul 8.15 pagi juga disambut dengan lintas hormat helikopter jenis Agusta A109 LOH yang dikoordinasi Tentera Darat Malaysia dengan membawa Jalur Gemilang dan bendera Negeri Sembilan.
Istiadat kawalan kehormatan utama (KKU) terdiri daripada tiga pegawai dan 103 anggota dari Batalion Ke-15 Rejimen Askar Melayu Diraja (RAMD) diketuai oleh Mejar Muhammad Asyraf Nazarudin manakala Pegawai Panji-Panji ialah Leftenan Mohd Amir Suhaimi dan Sarjan Mejar Rejimen ialah Pegawai Waran 1, Zazulamin Zulkifli. Istiadat KKU diiringi oleh Pancaragam Gabungan Pusat Latihan Tentera Darat (PUSASDA) dan Batalion Ke-24 RAMD yang dipimpin oleh Sarjan Azuan Zakaria.
Majlis kemudian diteruskan dengan bacaan ikrar Rukun Negara yang diketuai Menteri Besar manakala doa dibacakan oleh Mufti Negeri Sembilan, Dato’ Mohd Yusof Ahmad.
Bertemakan Seutuh Tiang di Tengah Ruang, sambutan diserikan dengan beberapa persembahan termasuk tarian dan bacaan puisi yang diselaraskan oleh Jabatan Kebudayaan dan Kesenian Negara Negeri Sembilan (JKKNNS). Majlis berlangsung dengan penuh meriah dengan perarakan sebanyak 81 kontinjen merangkumi 5,000 peserta menyertai perbarisan sambutan berkenaan. Perbarisan terdiri daripada pelbagai jabatan dan agensi kerajaan, badan berkanun, pertubuhan bukan kerajaan (NGO), sekolah dan institut pengajian tinggi serta syarikat swasta. Perarakan turut membabitkan aset artileri Tentera Darat Malaysia (TDM), Polis Diraja Malaysia (PDRM), Jabatan Bomba dan Penyelamat Malaysia (JBPM) dan Angkatan Pertahanan Awam Malaysia.
Sementara itu, Aminuddin ketika ditemui media berkata, pihaknya berpuas hati dengan lebih 10,000 orang yang hadir menyaksikan persembahan dan perarakan sempena sambutan itu.
"Tahun ini kita melakukan penambahbaikan dan kehadiran orang ramai pada awal pagi menunjukkan semangat patriotisme yang tinggi dalam kalangan rakyat.
“Saya melihat kehadiran rakyat pelbagai lapisan masyarakat yang cukup ramai ke majlis perarakan ini. Alhamdullilah tahniah kepada ibu bapa yang mendidik anak-anak dengan menerapkan jiwa patriotisme.
"Kerajaan negeri berharap sambutan ini dapat dijadikan aspirasi untuk kita semua bersatu padu dan mempertahankan kedaulatan negara," katanya.
Pejabat Setiausaha Kerajaan Negeri Sembilan, Tingkat 5, Blok A, Wisma Negeri, Jalan Dato' Abdul Malek, 70503 Seremban, Negeri Sembilan.
Tel : 606-765 9900
Faks : 606-761 7386
Tarikh Akhir Kemaskini : Rabu, 21 September 2022.
Jumlah Pelawat : 10169380
SELAMAT DATANG KE PORTAL RASMI KERAJAAN NEGERI SEMBILAN
Kerajaan Negeri Sembilan tidak akan bertanggungjawab bagi sebarang kehilangan dan kerugian yang disebabkan oleh pengguna maklumat yang diperolehi daripada laman ini.
Paparan terbaik dengan Chrome versi 43.0 ke atas dan minimum resolusi 1280 x 768 piksel
© Pentadbiran Kerajaan Negeri Sembilan. Semua Hak Cipta Terpelihara.
| Dasar Privasi | Dasar Keselamatan | Soalan Lazim | Peta Laman